b"\n_START_ARTICLE_\nMy Favorite Things\n_START_PARAGRAPH_\n\xc2\xabMy Favorite Things\xc2\xbb er en amerikansk sang med melodi av Richard Rodgers og tekst av Oscar Hammerstein II. Den er hentet fra musikalen The Sound of Music (1959).\n_START_SECTION_\nThe Sound of Music-versjonen\n_START_PARAGRAPH_\nSangen ble f\xc3\xb8rst introdusert av Mary Martin i den originale Broadway-oppsetningen og sunget av Julie Andrews i filmversjonen fra 1965._NEWLINE_I musikalen er sangteksten en referanse til ting som Maria elsker, slik somn \xc2\xabregndr\xc3\xa5per p\xc3\xa5 rosene, v\xc3\xa6rh\xc3\xa5r p\xc3\xa5 kattene, skinnende kobberkjeler og varme ullvotter\xc2\xbb. Dette er de tingene hun velger ut til \xc3\xa5 fylle sitt sinn n\xc3\xa5r tidene er vanskelige._NEWLINE_Den opprinnelige Broadway-musikalen plasserer sangen i Moder Abbedisses kontor, rett f\xc3\xb8r hun sender Maria for \xc3\xa5 tjene som guvernante for Kaptein von Trapps syv barn. Ernst Lehman, forfatter av filmversjonen, ga imidlertid sangen ny plassering, slik at Maria sang den med barna i sovev\xc3\xa6relset under tordenv\xc3\xa6rscenen og erstattet \xc2\xabThe Lonely Goatherd\xc2\xbb, som opprinnelig ble sunget der. Mange sceneoppsetninger gj\xc3\xb8r det samme og flytter \xc2\xabThe Lonely Goatherd\xc2\xbb til en annen scene._NEWLINE_Sangens f\xc3\xb8rste del har den distinktive egenskapen at den kun bruker notene (1, 2 og sol) i skalaen. Rodgers harmoniserte s\xc3\xa5 den samme delen av melodien forskjellig i forskjellige vers og bruker en serie med mindre treklanger \xc3\xa9n gang og st\xc3\xb8rre treklanger de neste gangene._NEWLINE_Sangen avsluttes med en l\xc3\xa5nt tekstlinje fra Rodgers tidligere komposisjon med Lorentz Hart, \xc2\xabGlad to Be Unhappy\xc2\xbb, en standard om \xc3\xa5 finne fred midt i ubesvart kj\xc3\xa6rlighet. Gjennom \xc3\xa5 bruke de samme notene for fraseringen av \xc2\xabso sad\xc2\xbb bringer Rodgers \xc2\xabMy Favorite Things\xc2\xbb' dysterhet til en liknende lykkelig avslutning: \xc2\xaband then I don't feel so bad\xc2\xbb."